1.พอดีที่ตึกมีคนไข้ติดเชื้อ hiv นอนอยู่ คนไข้ใส่ mask ปิดปากอย่างเดียว ไม่ได้ปิดจมูก พอดีไปยืนถามที่ปลายเตียง ซึ่งคนไข้นอนอยู่ ตอนนี้นรู้สึกว่าเหมือนมีน้ำอะไรมาโดนตาขวา แต่ใส่แว่นนะคะ มีโกาสเป็นไปได้ที่จะเป็นน้ำลายผู้ป่วยมั้ยค่ะ 2. ดวงตาถ้ามีน้ำลายหรือสารคัดหลั่งกระเด็นเข้าไป ถ้าไม่มีแผล จะติดเชื้อได้มั้ย เห็นบางคนบอกว่าดวงตามีเยื่อบุตาไว้ป้องกันเชื้อโรคค่ะ
สวัสดีค่ะ ไวรัส HIV เป็นเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนังจากที่กล่าวมา การรู้สึกเหมือนมีน้ำอะไรมากระเด็นโดนที่ตาขวา ไม่แน่ใจว่าเป็นน้ำอะไรหรือออกมาจากตัวผู้ป่วยหรือไม่ ก็น่าจะจัดว่ามีความเสี่ยงต่ำ อาจไม่ได้ต้องทำอะไรเพิ่มเติม แต่ถ้าเป็นน้ำลายหรือสารคัดหลั่งจากตัวผู้ป่วยกระเด็นมาโดนนัยน์ตาโดยตรงจริงๆนั้น ก็อาจจะมีความเสี่ยงการรับเชื้อได้ แต่ก็น้อยกว่าการมีเพศสัมพันธ์กันหรือการใข้ของมีคมร่วมกันมาก ถ้าโดนตาจริงๆนั้นไม่จำเป็นต้องมีแผลก็สามารถติดได้ค่ะหากไม่แน่ใจ ควรแจ้งกับหน่วยป้องกันการระบาดหรือหน่วยโรคติดเชื้อของรพ.เพื่อพบแพทย์ ซักประวัติ ประเมินความเสี่ยงอย่างละเอียดอีกครั้ง